Конкурс складаўся з двух тураў. У першым туры прынялі ўдзел 70 конкурсных работ, падрыхтаваных спецыялістамі ўстаноў, якія рэалізоўваюць праграмы спецыяльнай адукацыі. Да ўдзелу ў другім туры конкурсу былі дапушчаны 15 лепшых работ. Сярод іх — “Дзіцячая журналістыка як сродак развіцця звязнага маўлення і камунікатыўных здольнасцей дзяцей з агульным недаразвіццём маўлення” (спецыяльны дзіцячы сад № 51 Баранавіч), “Прымяненне дыстанцыйных тэхналогій у працэсе навучання дзяцей з інтэлектуальнай недастатковасцю” (Малоткавіцкая дапаможная школа-інтэрнат Пінскага раёна), “Прымяненне трэнінгавай тэхналогіі ў фарміраванні інклюзіўнай культуры ў бацькоў” (сярэдняя школа № 13 Баранавіч) і інш. Рэгіянальныя мадэлі спецыяльнай адукацыі аўтарскія калектывы педагогаў дэманстравалі ў Брэсцкім абласным ІРА ў выглядзе стэндавых дакладаў і мультымедыйных прэзентацый.